**PÁLYÁZATI FELHÍVÁS**

1. **A PÁLYÁZAT MEGNEVEZÉSE ÉS CÉLJA**

Budapest I. kerület Budavári Önkormányzat (továbbiakban: Önkormányzat) 2025. évben pályázatot hirdet a Budapest I. Kerület Budavári Önkormányzat Képviselő-testületének a Budapest I. Kerület Budavári Önkormányzat 2025. évi költségvetéséről szóló 3/2025. (II. 13.) önkormányzati rendelete 4. számú melléklet 011130 Önkormányzatok és önkormányzati hivatalok jogalkotó és általános igazgatási tevékenysége kormányzati funkció K5 Egyéb működési célú kiadások kiemelt előirányzat költségvetési soron található 3 000 000 Ft, azaz Hárommillió forint keretösszegben

**az I. kerület illetékességi területén működő szálláshelyek és vendéglátóhelyek üzemeltetői részére**

***„Kutyabarát hely tanúsító védjegy* megszerzésének támogatására.**

**A pályázat jellege:** nyílt

**A támogatás formája:** vissza nem térítendő

**A támogatás célja:**

A támogatás célja, hogy elősegítse az I. kerület meghatározott kategóriába tartozó szálláshelyeinek, vendéglátóhelyeinek kutyabarát hellyé történő minősítését, hozzájárulva ezzel egy nyitottabb, állatbarát közösség kialakításához. A **"Kutyabarát Hely – Dogs Allowed** [**https://kutyabarathelyek.hu/**](https://kutyabarathelyek.hu/)**"** (továbbiakban: „Kutyabarát Hely” vagy védjegy) védjegy megszerzésével a pályázók hivatalos elismerést kapnak arról, hogy vállalkozásuk kutyabarát szemléletet képvisel, ezáltal bővítve vendégkörüket és erősítve pozitív megítélésüket.

A támogatás célja továbbá a felelős kutyatartás népszerűsítése, a kulturált állattartás elősegítése, valamint a közösségi terek olyan fejlesztése, amelyek kényelmes és biztonságos környezetet biztosítanak a gazdik és négylábú társaik számára.

**A pályázat közzétételének helye**: az Önkormányzat honlapja (<https://budavar.hu/tenders/>).

**A pályázat közzétételének napja: 2025. március 3.**

**Rendelkezésre álló keretösszeg:** 3 000 000 Ft, azaz Hárommillió forint, a támogatás az összeg kimerüléséig pályázható, az elbírálás a rendelkezésre álló keret erejéig történik a mindenkori védjegyhasználati díj 70%-ának mértékéig.

**Támogatandó pályázati célok:**

A támogatás alapvető célja, hogy garanciát nyújtson a Budapest I. kerület illetékességi területén működő szálláshelyek és vendéglátóhelyek kutyabarát-hely jellegéről. A védjegy tanúsítja, hogy az adott helyszín valóban kutyabarát, és a szolgáltatások minősítése előre meghatározott, a MateWorks Korlátolt Felelősségű Társaság (székhelye: 9700 Szombathely, Vörösmarty utca 6. C. ép.; adószám: 24975359-2-18, Cg.: 18-09-112253, képviseli: Sinkó Attila Pál és Hornyák-Schmidt Zsófia ügyvezetők együttes képviseleti joggal, a továbbiakban: Minősítő) által meghatározott szigorú szakmai szempontrendszer alapján történik.

További célok:

* a védjegyet kibocsátó Minősítő működési szabályzatában rögzített minőségi követelményeknek megfelelő kutyabarát szálláshely-szolgáltatást nyújtó vállalkozások/üzemeltetők vagy vendéglátóhely üzemeltetők pozitív megkülönböztetése és kiemelése a fenti követelményeknek meg nem felelő szolgáltatókkal szemben,
* a tudatos fogyasztói magatartás elősegítése, a tájékozott fogyasztói döntés meghozatalának megkönnyítése,
* a vállalkozások, szolgáltatók minőségfejlesztése, magas színvonalú szolgáltatásnyújtásra valamint értékesítésre, fogyasztóorientált szemléletre történő ösztönzése.

**Pályázat benyújtásának előfeltétele**

1. A kutyabarát minősítéséhez szükséges támogatási összegre irányuló pályázat benyújtásának előfeltételek szálláshely vagy vendéglátóhely esetében:

* A pályázó, mint szálláshely-szolgáltató által üzemeltetett szálláshelynek a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Korm. rendelet (a továbbiakban: 239/2009. (X. 20.) Korm. rendelet) 2. § 14. pontja szerinti szálloda, továbbá a 2. § 7. pontja szerinti panzió kategória alapján kell a Budapest I. kerület Budavári Önkormányzat Jegyzője által vezetett szálláshely-szolgáltatói nyilvántartásban szerepelnie[[1]](#footnote-1),
* A pályázó, mint vendéglátóhely üzemeltető/szolgáltató által üzemeltetett vendéglátóhelynek a kereskedelmi tevékenységek végzésének feltételeiről szóló 210/2009. (IX. 29.) Korm. rendelet 4. melléklete szerinti étterem, büfé, cukrászda és alkoholmentes italokra specializálódott vendéglátóhely (kávézó) kategória alapján kell az Országos Kereskedelmi Nyilvántartásban (OKNYIR) szerepelnie[[2]](#footnote-2),
* A pályázónak nem állhat fenn lejárt határidejű köztartozása az Önkormányzat felé,
* A pályázónak nem lehet az Önkormányzattal fennálló egyéb szerződéses kapcsolatából adódóan tartósan, legalább három hónapja fennálló, nem teljesített kötelezettsége van,
* A pályázónak nem lehet az Önkormányzat által korábban nyújtott támogatásához kapcsolódó, lejárt elszámolási kötelezettsége.

1. A **kutyabarát** minősítés megszerzéséhez szükséges minimum követelmények (tájékoztatásul)**:**

* A kutya nem léphet be gazdasági területre. A gazdasági területet matricával vagy egyéb felirattal jelölni kell.
* Kutyák kizárólag a vendégtérben tartózkodhatnak.
* Állandóan kihelyezett, vagy egyszer használatos itatóedény elhelyezése és friss víz biztosítása kötelező a kutyabarát szobákban.
* A szálláshelynek és a vendéglátóhelynek rendelkeznie kell megfelelő és külön erre a célra kijelölt takarítóeszközökkel, valamint egy megbízott, oktatásban részesült dolgozóval, aki az esetleges kutya utáni megfelelő és higiénikus feltakarítást képes elvégezni.
* A szálláshely takarítási rendjének tartalmaznia kell, a kutyabarát szoba takarításának fázisait és gyakoriságát.
* A szálláshelyek vendéglátó egységeinek kutyával való látogathatósága a szálláshelyszolgáltató, üzemeltető döntése. Amennyiben a szállás vendéglátóhelye is kutyabarát, meg kell felelnie az vendéglátóhelyekkel szemben támasztott feltételeknek is.
* A szálláshely és a vendéglátóhely bejáratánál jól látható módon fel kell tüntetni, hogy a hely kutyabarát és milyen méretű kutyával látogatható,
* Tájékoztató jellegű házirend kialakítása, amelyet az előtérben kell elhelyezni.
* A szálláshelynek szálloda és panzió esetén rendelkeznie kell legalább 2 olyan szobával, melyben a kutyatartó a kutyájával együtt szállhat meg.[[3]](#footnote-3) A szálláshely esetében a szálláshelynek közlekedőfolyosói kell, hogy legyenek, amik a kutyákkal is megközelíthetőek.

1. **A PÁLYÁZAT BENYÚJTÁSÁRA JOGOSULTAK KÖRE**

Az I. kerület illetékességi területén működő vendéglátóhelyek és szálláshelyek üzemeltetői nyújthatnak be pályázatot.

**Benyújtásra jogosultak köre:**

|  |
| --- |
| 1. **Kutyabarát szálláshelyek** |

Kutyabarát hely minősítést kaphat minden olyan szálláshely, amely fogadja a kutyával érkező vendégeket is, teljesíti a kutyabarát szállás minősítéséhez szükséges követelményeket, valamint a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009 (X.20.) Korm. rendelet 2. § 7. és 14. pontja szerinti panzió vagy szálloda típusú szálláshelynek minősül:

**A 239/2009. (X. 20.) Korm. rendelet 2. §-a értelmében**

* ***szálláshely:*** a kereskedelemről szóló 2005. évi CLXIV. törvény (a továbbiakban: Kertv.) 2. § 22. pontjában meghatározott fogalom,
* ***szálláshely-szolgáltatás:*** Kertv. 2. § 23. pontjában meghatározott fogalom,
* ***szálloda****:* az a kizárólag szálláshely-szolgáltatás folytatása céljából létesített szálláshelytípus, amelyben a szálláshely és reggeli szolgáltatása mellett egyéb szolgáltatásokat is nyújtanak a szálláshely-szolgáltatás keretében, és ahol a hasznosított szobák száma legalább tizenegy,
* ***panzió****:* az a kizárólag szálláshely-szolgáltatás folytatása céljából létesített szálláshelytípus, amelyben a szálláshely szolgáltatása mellett a reggeli szolgáltatás kötelező, és ahol a hasznosított szobák száma legalább hat, de legfeljebb huszonöt, az ágyak száma legalább tizenegy.

|  |
| --- |
| 1. **Kutyabarát vendéglátóhelyek** |

Kutyabarát hely minősítést kaphat minden olyan vendéglátóhely, mely fogadja a kutyával érkező vendégeket is, teljesíti a kutyabarát vendéglátóhely minősítéséhez szükséges követelményeket, valamint a kereskedelmi tevékenységek végzésének feltételeiről szóló 210/2009. (IX. 29.) Korm. rendelet 4. melléklete szerint az alábbi vendéglátóhely üzlettípusba tartozik:

1. **Étterem**

|  |  |
| --- | --- |
| Fő terméktípusa: | Melegétel |
| Tevékenység TEÁOR’25 kódja: | 56.11 Éttermi vendéglátás |
| Üzemeltetés típusa: | Egész éven át nyitva tartó / időszakos |
| Kiszolgálás jellege, felhasznált eszközök, fogyasztás helye: | A kiszolgálás lehet hagyományos vagy önkiszolgáló, többször használatos edényekben (étkészlet, poharak stb.). Vendégtérrel rendelkezik, a vendégeknek biztosítani kell a helyszíni fogyasztás lehetőségét. |
| Konyha jellege, ételkészítés helye: | Az ételeket helyben készítik, főzőkonyhával rendelkezik. |

1. **Büfé**

|  |  |
| --- | --- |
| Fő terméktípusa: | Melegétel/hidegétel |
| Tevékenység TEÁOR’25 kódja: | 56.11 Éttermi vendéglátás |
| Üzemeltetés típusa: | Egész éven át nyitva tartó / időszakos |
| Kiszolgálás jellege, felhasznált eszközök, fogyasztás helye: | A kiszolgálás önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania. |
| Konyha jellege, ételkészítés helye: | Az ételeket nem feltétlenül a helyszínen készítik. |

1. **Cukrászda**

|  |  |
| --- | --- |
| Fő terméktípusa: | Cukrászati készítmény, édesipari termék |
| Tevékenység TEÁOR’25 kódja: | 56.11 Éttermi vendéglátás |
| Üzemeltetés típusa: | Egész éven át nyitva tartó / időszakos |
| Kiszolgálás jellege, felhasznált eszközök, fogyasztás helye: | A kiszolgálás lehet hagyományos vagy önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania. |
| Konyha jellege, ételkészítés helye: | A cukrászati termékeket nem feltétlenül a helyszínen készítik. |

1. **Alkoholmentes italokra specializálódott vendéglátóhely (kávézó)**

|  |  |
| --- | --- |
| Fő terméktípusa: | Kávéital, alkoholmentes ital |
| Tevékenység TEÁOR’25 kódja: | 56.30 Italszolgáltatás |
| Üzemeltetés típusa: | Egész éven át nyitva tartó / időszakos |
| Kiszolgálás jellege, felhasznált eszközök, fogyasztás helye: | A kiszolgálás lehet hagyományos vagy önkiszolgáló, egyszer vagy többször használatos edényekben (étkészlet, poharak stb.). Helyszíni fogyasztás lehetőségét nem kötelező biztosítania. |
| Konyha jellege, ételkészítés helye: | Az ételeket nem feltétlenül a helyszínen készítik. |

1. **PÁLYÁZATI FELTÉTELEK, A PÁLYÁZAT BENYÚJTÁSÁNAK KÖTELEZŐ FORMAI ÉS TARTALMI ELEMEI, MELLÉKLETEI**

**Pályázati feltételek:**

1. Pályázat az I. pontban meghatározott célra nyújtható be.
2. Az elnyerhető támogatás mértékét a következő táblázat tartalmazza:

|  |  |  |  |
| --- | --- | --- | --- |
| **Védjegyhasználati díj vendéglátóhelyek részére (ÁFA nélkül)** | | | |
| **Hely típusa** | **Támogatás összege (Ft)** | **Önrész összege (Ft)** |
| Étterem | 36 400 | 15 600 |
| Büfé | 36 400 | 15 600 |
| Cukrászda | 28 000 | 12 000 |
| Alkoholmentes italokra specializálódott vendéglátóhely (kávézó) | 28 000 | 12 000 |

|  |  |  |  |
| --- | --- | --- | --- |
| **Védjegyhasználati díj szálláshelyek részére (ÁFA nélkül)** | | | |
| Hely típusa | Támogatás összege (Ft) | Önrész összege (Ft) |
| Szálloda 11 - 25 szobáig | 44 800 | 19 200 |
| Szálloda 26 - 50 szobáig | 63 000 | 27 000 |
| Szálloda 51 - 100 szobáig | 91 000 | 39 000 |
| Szálloda 101 + szobáig | 126 000 | 54 000 |
| Panzió | 44 800 | 19 200 |

1. A támogatás formája: vissza nem térítendő támogatás, **előfinanszírozás** formájában.
2. Több részletben történő folyósítás lehetőségét a kiíró nem biztosítja.
3. A pályázat benyújtását követően a pályázónak **60 nap** áll rendelkezésére, hogy a Minősítő és a Pályázó között létrejövő „Kutyabarát hely” tanúsítvány megszerzésére irányuló szerződés megkötésre kerüljön.
4. Nem hozható támogatás nyújtására irányuló támogatási döntés és nem nyújtható támogatás azon szolgáltató/üzemeltető esetében:

* amely által üzemeltetett egység nem minősül panzió vagy szálloda típusú szálláshelynek a 239/2009. (X. 20.) Korm. rendelet alapján, vagy amely nem minősül étterem, büfé, cukrászda vagy alkoholmentes italokra specializálódott vendéglátóhely (kávézó) kategória szerinti vendéglátóhelynek a 210/2009. (IX. 29.) Korm. rendelet alapján;
* amely szolgáltató/üzemeltető vagy az általa üzemeltetett szálláshely, vendéglátóhely a 239/2009. (X. 20.) Korm. rendelet, továbbá a 210/2009. (IX. 29.) Korm. rendelet szerint előírt közhiteles nyilvántartásban nem szerepel,
* amely csődeljárás, végelszámolás, kényszertörlési, felszámolási, kényszer-végelszámolási eljárás, egyéb törlési eljárás alatt áll;
* amelynek lejárt határidejű köztartozása van az Önkormányzat felé;
* amelynek az Önkormányzattal fennálló egyéb szerződéses kapcsolatából adódóan tartósan, legalább három hónapja fennálló, nem teljesített kötelezettsége van;
* amely a korábbi Önkormányzat által nyújtott támogatásához kapcsolódó, lejárt elszámolási kötelezettségét nem teljesítette;
* amely a támogatási döntést megelőző, vagy a döntés meghozatalát követő támogatási jogviszony létrehozatalára irányuló eljárásban valótlan, vagy megtévesztő adatot közölt vagy nyilatkozatot tett;
* amely a támogatási szerződés megkötéséhez és a Budapest I. kerület Budavári Önkormányzat Képviselő-testületének az államháztartáson kívülre nyújtott forrás átadásának rendjéről szóló 6/2022. (III. 7.) önkormányzati rendelete 8. §-a szerint szükséges mellékleteket nem csatolta;
* továbbá az államháztartásról szóló 2011. évi CXCV. törvény 48/B. §-ában és a közpénzekből nyújtott támogatások átláthatóságáról szóló 2007. évi CLXXXI. törvény 6. § (1) bekezdésében felsoroltak.

1. A támogatás nyújtására irányuló támogatási döntés meghozatalának feltétele, hogy a pályázó a pályázati kiírásban foglaltaknak maradéktalanul eleget tegyen.
2. Érvénytelen a pályázat, ha

* a pályázati kiírás alapján nem jogosult pályázó nyújtotta be;
* nem a támogatandó célra nyújtották be;
* a hiánypótlási felhívásnak nem tett eleget a pályázó,
* a pályázó a pályázatához nem csatolja az összes mellékletet, és a hiányt hiánypótlásra való felszólításra sem pótolja, a pályázat elbírálás nélkül kerül elutasításra.

**A pályázathoz kötelezően benyújtandó adatlap tartalma és mellékletek felsorolása:**

1. **A pályázati adatlap**, amely tartalmazza

* a pályázó, szolgáltató azonosító adatait, így különösen cégnevét, székhelyét, cégjegyzék számát, cél szerinti besorolását, adószámát, bankszámlaszámát, vezető tisztségviselőjének a nevét, valamint elérhetőségének megjelölését,
* a ”Kutyabarát hely” védjegy kihelyezésének tervezett helyét,
* a támogatás igényelt összegét,
* vendéglátóhely esetében a vendéglátóhely típusát,
* szállások esetében a szállás kategóriáját.

1. **Mellékletek**

* a pályázó (pénzügyi lebonyolító) **összeférhetetlenséggel és érintettséggel kapcsolatos nyilatkozata** *(mellékelve)*, vagyis a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Knyt.) 6. §-a szerinti összeférhetetlenségről, valamint a Knyt. 8. §-a szerinti érintettségről szóló nyilatkozatok,
* **ÁFA-nyilatkozat** *(mellékelve),* vagyis nem természetes személy esetén arra vonatkozó nyilatkozatot, hogy a pályázó vagy kérelmező általános forgalmi adó körébe tartozik-e, és az általános forgalmi adót visszaigényelheti-e,
* nem természetes személy esetén nyilatkozat az Nvtv. 3. § (1) bekezdés 1. pontjának történő megfelelésről (**átláthatósági nyilatkozat**),
* **Adatkezelési nyilatkozat**,
* amennyiben a pályázó nem szerepel az állami adóhatóság által vezetett köztartozásmentes adatbázisban, az állami adóhatóság által kiállított – a pályázat benyújtását megelőző - **30** **napnál nem régebbi igazolás** arról, hogy a pályázónak **köztartozása nem áll fenn**,
* a Budapest I. kerület Budavári Önkormányzat Képviselő-testületének az államháztartáson kívülre nyújtott forrás átadásának rendjéről szóló 6/2022. (III. 7.) önkormányzati rendelete 13. § (1) bekezdés esetén a 13. § (2) bekezdésében meghatározott **nyilatkozat (de minimis).**

*(A pályázathoz valamennyi nyilatkozatot csatolni kell a pályázóra relevánsakat kitöltve (cégszerűen) aláírva, a pályázóra nem értelmezhető nyilatkozatokat pedig áthúzva.)*

A pályázat beadásához szükséges adatlap és kapcsolódó kötelező mellékletei letölthetők az Önkormányzat honlapjáról (<https://budavar.hu/tenders/>) menüpontból.

1. **A pályázat benyújtását követő teendők, feltételek:**
   * + - * A Pályázó a „Kutyabarát hely” pályázat benyújtásával egyidőben a Minősítő által végzett minősítési folyamat első lépésenként letölti a <https://kutyabarathelyek.hu/hu/palyazatok/> weboldalról elérhető az „**I. Kerületben pályázók „Kutyabarát hely” védjegyigénylő adatlapot**” (külön adatlap áll rendelkezésre a vendéglátóhelyek és a szálláshelyek részére).
         * A Pályázó ezt az adatlapot hiánytalanul kitöltve, illetve a szükséges mellékletekkel együtt, megküldi a [vedjegy@kutyabarathelyek.hu](mailto:vedjegy@kutyabarathelyek.hu) e-mail címre.
         * A Pályázó és a Minősítő között létrejött „Kutyabarát hely” védjegyhasználati szerződés 1 eredeti példányát, illetve a védjegyhasználati díj megfizetéséről szóló számla másolatát a támogatási szerződés megkötését követő 60 napon belül eljuttatja a Budapest I. kerület Budavári Önkormányzat részére a IV. pontban megjelölt feltételek mellett személyesen vagy postai úton.
2. **A PÁLYÁZAT BENYÚJTÁSÁNAK HATÁRIDEJE, MÓDJA**
3. **Benyújtási határidő: 2025. március 3. napjától a támogatási összeg kimerüléséig**
4. **A pályázat benyújtásának módja:**

* **Személyesen**: A pályázat zárt borítékban, személyesen a Budapest Főváros I. kerület Budavári Polgármesteri Hivatal (címe: 1014 Budapest, Kapisztrán tér 1.) Ügyfélszolgálati irodáján. A borítékon fel kell tüntetni: „Kutyabarát hely pályázat”**.**
* **Postai úton**: A pályázatot levelezési címünkre címezve (1276 Budapest, Pf. 1198)

A borítékon fel kell tüntetni: Kutyabarát hely pályázat”**.**

A postai úton benyújtott pályázat határidőre történő beérkezésének, illetve a pályázat elvesztésének kockázata a pályázót terheli. A pályázatok benyújtása – különösen a postai-, futárkézbesítés – esetleges késedelmével kapcsolatban kockázatokat a pályázó viseli.

* **Elektronikusan**: A pályázatot a **kutyabarathely.palyazat@budavar.hu** e-mail címre vagy az Önkormányzat hivatali kapujára (rövidnév: IKEROKHK, KRID azonosító 131973180) is megküldheti. Ez esetben az összefűzött PDF dokumentumok hitelességének biztosítása érdekében az elektronikus példányt érvényes **elektronikus aláírással kell ellátni**. Ennek hiányában a pályázat **érvénytelennek minősül**.

A pályázó által kapcsolattartóként megjelölt személy elektronikus levelezési címére a pályázat benyújtását követően az Önkormányzat három munkanapon belül visszaigazolást küld.

1. **HIÁNYPÓTLÁSRA VONATKOZÓ RENDELKEZÉSEK**
   1. A pályázat kezelője a beékezett pályázatokat megvizsgálja. Amennyiben a beérkezett pályázat valamilyen kötelezően előírt adatot nem tartalmaz, vagy a pályázó a szükséges mellékleteket nem csatolta, a pályázat kezelője tájékoztatja a pályázót, hogy pályázata jelenleg érvénytelennek minősül, és a hiányosságok pótlására hívja fel határidő megadásával, és azzal a figyelmeztetéssel, hogy amennyiben a hiánypótlásnak a megadott határidőn belül nem tesz maradéktalanul, teljeskörűen eleget, úgy a pályázat nem támogatható, a pályázó részére nem nyújtható támogatás.
   2. A hiánypótlásra adott határidő **15 munkanap**. A hiánypótlás benyújtásának határideje - a pályázat személyes benyújtása esetén - a hiánypótlásra adott határidő utolsó napján a Polgármesteri Hivatal munkarendje szerinti munkaidő végén jár le. Határidőben benyújtottnak minősül a hiánypótlás, ha azt a határidő utolsó napjáig ajánlott küldeményként postára adták. Kétség esetén a pályázónak kell bizonyítania, hogy a hiánypótlást határidőben postára adta. Elektronikus úton (és a pályázathoz hasonlóan a IV. fejezet 2. pontjában meghatározott elektronikus aláírással ellátva) történő benyújtás esetén a határnap 24.00 órakor jár le.
   3. Hiánypótlásra való felhívás esetén a pályázat a hiánypótlás teljesítését követő naptól minősül benyújtottnak.
   4. A pályázati dokumentáció hiánypótlására **egy** **alkalommal** a hiánypótlási felhívás kézhezvételétől számított **tizenöt (15) munkanapos teljesítési határidőn** belül a pályázati adatlapon megjelölt címre küldött hiánypótlásra felszólító e-mail alapján van lehetőség.

**VI. PÁLYÁZATOK ELBÍRÁLÁSNAK HATÁRIDEJE, AZ EREDMÉNYRŐL TÖRTÉNŐ ÉRTESÍTÉS MÓDJA**

* 1. A pályázati kiírásnak megfelelő pályázatok a pályázati keret erejéig részesülnek támogatásban.
  2. A benyújtott pályázatokról a Budapest I. kerület Budavári Önkormányzat polgármestere (a továbbiakban: Polgármester) dönt a Budapest I. Kerület Budavári Önkormányzat Képviselő-testülete szervezeti és működési szabályzatáról szóló Budapest I. Kerület Budavári Önkormányzat Képviselő-testületének 18/2024. (X. 3.) önkormányzati rendelete alapján.
  3. A pályázat kezelője a pályázatok elbírálásáról és a meghozott döntésről valamennyi pályázót a döntést követő **15 napon belül írásban** értesíti. Az értesítést elektronikus úton kell megküldeni a pályázó által megadott pályázatban megjelölt elektronikus levelezési címre. A támogatás nyújtására irányuló támogatási döntés meghozatalának feltétele, hogy a pályázó a pályázati kiírásban foglaltaknak maradéktalanul eleget tegyen, a pályázó valamennyi mellékletet és nyilatkozatot csatolja, továbbá, hogy ne álljon fenn vele szemben jogszabályban meghatározott kizáró ok.
  4. **Elbírálási határidő: A pályázat beérkezésének napjától számított 15 napon belül.**

1. **TÁMOGATÁSI JOGVISZONY LÉTREJÖTTE, SZERZŐDÉSKÖTÉS MENETE**
2. A nyertes pályázó (továbbiakban: támogatott) kiértesítésre kerül a döntéstől számított 3 napon belül.
3. A nyertes pályázókkal a döntést követő **30 napon belül** az Önkormányzat (továbbiakban: támogató) támogatási szerződést köt.
4. **Átláthatósági nyilatkozat** (az Áht. 50. § (1) bekezdés c) pontjának megfelelően) és a fentiekben felsorolt dokumentumok **a támogatási szerződéskötés alapfeltételei.**
5. A Támogatási Szerződés aláírásával a támogatott hozzájárul a támogatás felhasználásának ellenőrzéséhez, nevének, a támogatás céljának, összegének, megvalósítási helyének nyilvánosságra hozatalához, valamint tudomásul veszi, hogy az esetlegesen ellene indult csődeljárási, felszámolási vagy végelszámolási eljárás esetében azonnali bejelentési kötelezettséggel tartozik az Önkormányzat felé.
6. A támogatás nyújtásának feltétele továbbá, hogy a támogatási döntés meghozatalát követően az Önkormányzat támogatási szerződés megkötése révén a pályázóval támogatási jogviszonyt létesítsen. **Amennyiben a támogatási szerződés megkötésére a pályázati kiírásban** a támogatási döntésben **meghatározott határidőig a pályázó vagy kérelmező mulasztása miatt nem kerül sor, az Önkormányzat a támogatási szerződés megkötését megtagadja.**
7. **A TÁMOGATÁS FOLYÓSÍTÁSA**
   * + 1. A vissza nem térítendő támogatás folyósítása a megkötésre kerülő támogatási szerződésben rögzített pénzügyi és időbeli ütemezésben történik.
       2. A támogatás folyósítása a támogató utalványozása után a meghatározott előirányzat terhére, banki utalás útján közvetlenül a támogatott bankszámlájára történik.
8. **ELSZÁMOLÁSI KÖTELEZETTSÉG**
9. A támogatási jogviszony alapján a támogatottak az elnyert támogatás összegét **elszámolási kötelezettséggel kapják**.
10. A pályázat megvalósításának időintervalluma: **a pályázati kiírás kelte napjától (2025. március 3.) a támogatási keretösszeg kimerüléséig.**
11. Az elszámolást a pályázónak a támogatás felhasználásának igazolására a Pályázó és a Budapest I. kerület Budavári Önkormányzat (a továbbiakban: Támogató) között létrejövő támogatási szerződés utolsó aláírásának dátumától számított **60 napon** belül kell benyújtani.
12. Az elszámolás részeként a Pályázónak be kell nyújtania a Minősítő és a Pályázó között létrejövő védjegyhasználati szerződés egy eredeti példányát, valamint a védjegyhasználati díj igazolásaként a támogatott nevére kiállított, az általános forgalmi adóról szóló törvény hatálya alá tartozó szolgáltatásnyújtásról kiállított számla másolatát, valamint a támogatási szerződésben meghatározott nyilatkozatokat.
13. A Minősítő által kiállított számla csak akkor fogadható be, ha a pályázó, mint az érintett szálláshely vagy vendéglátóhely üzemeltetője a támogatottnak nem közeli hozzátartozója, élettársa, vagy gazdálkodó szervezet esetében a támogatott vagy közeli hozzátartozója vagy élettársa annak nem tagja, munkavállalója vagy vezető tisztségviselője, melyről a támogatottnak az elszámolási lapon kell nyilatkoznia.
14. Amennyiben a támogatott a támogatás összegét nem a támogatási szerződésben foglaltak szerint használja fel, vagy a pénzügyi elszámolásra vonatkozó kötelezettségét részben vagy egészben nem teljesíti, és ezáltal lehetetlenné teszi annak megállapítását, hogy a támogatást rendeltetésszerűen használta-e fel, a támogatott a támogatási szerződésben rögzített, szerződésszegésre irányadó rendelkezések szerint köteles a támogatás visszafizetésére a támogató által megadott bankszámlaszámára történő utalással. Ennek elmulasztása esetén vele szemben a támogatási szerződésben rögzített, szerződésszegésre irányadó rendelkezések alkalmazásának van helye. Amennyiben a visszafizetés nem történik meg 8 napon belül, a Támogató az összeg behajtása iránt intézkedik, figyelemmel arra, hogy a Budapest I. Kerület Budavári Önkormányzat Képviselő-testületének az államháztartáson kívülre nyújtott forrás átadásának rendjéről szóló 6/2022. (III. 7.) önkormányzati rendelet 11. § (3) bekezdés b) pontja alapján a Támogatott a Rendelet 11. § (2) bekezdése szerinti felhatalmazó levél nyújtása alól mentesül, mert a támogatás összege nem éri el a 200 000 forintot.
15. A pályázó a támogatás felhasználásával kapcsolatosan ellenőrzés-tűrésre és adatszolgáltatásra kötelezett, valamint vállalnia kell a nyilvánosság követelményeit.
16. **ELSZÁMOLHATÓ ÉS NEM ELSZÁMOLHATÓ KÖLTSÉGEK**
17. Elszámolható a „Kutyabarát hely” védjegyhasználat díja.
18. **A levonható ÁFA nem számolható el,** még abban az esetben sem, ha a végső kedvezményezett vagy az egyéni kedvezményezett ténylegesen nem él a visszaigénylés lehetőségével.
19. **TÁJÉKOZTATÁS A TÁMOGATÁS NYÚJTÁSÁNAK FELTÉTELEIRŐL**

A támogatás nyújtásának feltétele a támogatási döntés meghozatalán kívül az, hogy az Önkormányzat a támogatási szerződés megkötése révén a pályázóval támogatási jogviszonyt létesítsen.

Amennyiben a támogatási jogviszony a pályázó mulasztása miatt nem jön létre a pályázati kiírás **VII. 2. pontjában** feltüntetett időpontig, az Önkormányzat a támogatási szerződés megkötését megtagadja, illetve amennyiben a támogatásra szánt keretösszeg kimerül.

1. **Alkalmazandó jogszabályi rendelkezések**

A pályázatok benyújtására, elbírálására, és a támogatási jogviszonyra a pályázati kiírásban foglalt feltételeken túl a hatályos jogszabályi rendelkezéseket, különösen az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII. 31.) Korm. rendelet, a közpénzekből nyújtott támogatások átláthatóságáról szóló 2007. évi CLXXXI. törvény, továbbá Budapest I. kerület Budavári Önkormányzat Képviselő-testületének az államháztartáson kívülre nyújtott forrás átadásának rendjéről szóló 6/2022. (III. 7.) önkormányzati rendeletében meghatározott szabályokat is alkalmazni kell.

1. **pályázati információk:** 
   * + 1. Pályázati lebonyolító: Budapest Főváros I. kerület Budavári Polgármesteri Hivatal Szervezési Csoport; e-mail: kutyabarathely.palyazat@budavar.hu
       2. Pályázati kapcsolattartó:

***Pallagi Anett*** támogatási és pályázati referens,

e-mail: [pallagi.anett@budavar.hu](mailto:pallagi.anett@budavar.hu),

telefon: +36 1 458 3021

***Muhari Patrik*** támogatási és pályázati referens,

e-mail: [muhari.patrik@budavar.hu](mailto:muhari.patrik@budavar.hu),

telefon: +36 1 458 3006

A pályázattal kapcsolatban feltett kérdések és a válaszok a Budavári Önkormányzat honlapján közzétételre kerülnek.

**A pályázati Dokumentáció tartalma:**

1. **pályázati KIÍRÁS**
2. **kitöltési útmutató**
   * + Pályázati kiírás és a pályázati eljárás során alkalmazott fogalommeghatározások
     + Adatlap kitöltési útmutató
     + Mellékletek összeállítására vonatkozó segédlet és ellenőrző lista a beadáshoz
     + Jogszabály kivonatok és tájékoztató a nyilatkozatokhoz
3. **Kitöltendő nyomtatványok:**

* Adatlap
* Nyilatkozatok

Budapest, 2025. március 3.

**Böröcz László**

**polgármester**

1. melléklet

**Kitöltési útmutató**

**pályázati adatlaphoz**

A kitöltési útmutató segítséget nyújt a pályázati adatlapon feltüntetettek értelmezéséhez és kitöltéséhez.

**Formai és tartalmi követelmények**

* A pályázat magyar nyelven, kizárólag a pályázati adatlapon nyújtható be. A pályázati adatlap sem tartalmában, sem formájában nem változtatható meg. **JPG formátumot** (lefényképezett dokumentumot) **nem fogadunk el.**
* Kérjük, hogy a pályázati adatlap kitöltése során törekedjenek a világos, könnyen érthető, tömör és pontos megfogalmazásra.
* Amennyiben a pályázati adatlap egy adott kérdése nem vonatkozik a pályázatukra, kérjük a megfelelő helyen kihúzni.
* A pályázati adatlapot hiánytalanul, mindenre választ adva, minden rubrikát kitöltve és az előírt dokumentumok csatolásával kell benyújtani – hitelesen aláírva, a képviseletre jogosult által a pályázati kiírásban előírt úton szükséges benyújtani.
* A pályázathoz kizárólag olyan dokumentum csatolható, amelyet a kiírás szerint be kell vagy be lehet nyújtani.
* A pályázó bemutatkozása
* melyben ki kell térni a pályázó eddigi tevékenységére, kerületi vonatkozásaira, főbb eredményeire.
* A támogatásra fordítandó cél részletes leírása
* oly módon, hogy megállapítható legyen a támogatási igény indokoltsága (tartalmi leírás a tervezett program, esemény, tábor stb. tematikájának tekintetében);
* a pályázattal megvalósítani kívánt helyi társadalmi szükséglet, elérendő helyi társadalmi hatás.
* a támogatásra fordítandó cél részletes leírásában ki kell térni arra, hogy ez mennyiben jelentős az I. kerület vonatkozásában.
* A program költségvetése
* részletezve a megvalósítás költségeit.
* A pályázatban megadott információk alapul szolgálnak a pályázat értékelése során; a támogatásban részesülő pályázók esetében a támogatási szerződés mellékletét képezik, alapul szolgálnak a pályázat megvalósításának nyomon követése és ellenőrzése során.

**A pályázati dokumentáció tartalma**

* Pályázati felhívás
* Kitöltési útmutató (1. melléklet)
* Pályázati adatlap (2. melléklet)
* Nyilatkozat I. (3. melléklet)
* Nyilatkozat II. (4. melléklet, melynek része az összeférhetetlenségi és az érintettségi nyilatkozat, valamint a Kivonat)
* ÁFA nyilatkozat (5. melléklet)
* Adatkezelési nyilatkozat (6. melléklet)
* Átláthatósági nyilatkozat (7. melléklet)

A pályázó a pályázat benyújtásával tudomásul veszi, hogy a pályázatra kizárólag a pályázati felhívásban és az útmutatóban előírtak az irányadók.

Amennyiben a benyújtott pályázattal kapcsolatban érvénytelenségi ok nem merül fel, úgy az érvényesnek minősül.

A pályázat elbírálója fenntartja a jogot, hogy a pályázatot – érvényes pályázat esetén is –eredménytelenné nyilvánítja.

**Jogszabály kivonatok és tájékoztatók**

**2011. évi CXCV. törvény** **az államháztartásról**

48/B. § (1) Nem lehet a támogatási jogviszonyban kedvezményezett

a) az, aki a támogatási döntést meghozta vagy aki a támogatási döntés meghozatalában döntés-előkészítőként részt vett,

b) az, aki a támogatási döntés időpontjában a Kormány tagja, a miniszterelnök politikai igazgatója, a miniszterelnök nemzetbiztonsági főtanácsadója, államtitkár, közigazgatási államtitkár, helyettes államtitkár, főispán, kormánybiztos, miniszterelnöki megbízott, miniszterelnöki biztos, vármegyei közgyűlés elnöke, főpolgármester, polgármester – az 5000 fő vagy ez alatti lakosságszámú település polgármestere kivételével –, regionális fejlesztési ügynökség vezető tisztségviselője,

c) az a) és b) pont szerinti személlyel közös háztartásban élő hozzátartozó,

d) – a nyilvánosan működő részvénytársaság kivételével – az a) és b) pont szerinti személy tulajdonában álló gazdasági társaság,

e) – az állam, a helyi önkormányzat, illetve a köztestület legalább 50%-os közvetlen vagy közvetett tulajdonában lévő gazdasági társaság, valamint a sportszervezet, a sportszövetség, a polgárőr szervezet és az állam által alapított vagyonkezelő alapítvány és közfeladatot ellátó közérdekű vagyonkezelő alapítvány, valamint azon vagyonkezelő alapítvány és közfeladatot ellátó közérdekű vagyonkezelő alapítvány, amelyhez az állam csatlakozott kivételével – az olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)–c) pont szerinti személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja.

**2007. évi CLXXXI. törvény a közpénzekből nyújtott támogatások átláthatóságáról**

6. § (1) Nem indulhat pályázóként, és nem részesülhet támogatásban

a) aki a pályázati eljárásban döntés-előkészítőként közreműködő vagy döntéshozó,

b) a kizárt közjogi tisztségviselő,

c) az a)–b) pont alá tartozó személy közeli hozzátartozója,

d) az a)–c) pontban megjelölt személy tulajdonában álló gazdasági társaság,

e) olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)–c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja,

f) az az egyesület vagy szakszervezet, illetve ezek önálló jogi személyiséggel rendelkező azon szervezeti egysége, valamint az egyházi jogi személy

fa) amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),

fb) amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson,

g) akinek a részvételből való kizártságának tényét a 13. § alapján a honlapon közzétették.

(1a)

(2) Az (1) bekezdés e) pontját nem kell alkalmazni a területfejlesztésről és a területrendezésről szóló törvény által meghatározott regionális fejlesztési ügynökségre, ha a támogatás célja a fejlesztési támogatások elosztása intézményrendszere működésének támogatása, továbbá olyan támogatás, amelynek előkészítésében, lebonyolításában a regionális fejlesztési ügynökség nem vesz részt, illetve a támogatással kapcsolatos döntésre befolyással nem rendelkezik.

(3) A Nemzeti Kulturális Alap bizottsága és kollégiumai által elbírált pályázatok tekintetében az (1) bekezdés e) pontja nem akadálya annak, hogy olyan egyesület, alapítvány, gazdasági társaság, egyházi jogi személy vagy szakszervezet pályázzon, amelyben a pályázati eljárásban döntés-előkészítőként közreműködő vagy döntéshozó személy, vagy ennek közeli hozzátartozója vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja.

(4) Ha a (3) bekezdés szerinti pályázatról a döntést a Nemzeti Kulturális Alap kollégiuma vagy a Nemzeti Kulturális Alapról szóló 1993. évi XXIII. törvény (a továbbiakban: NKA tv.) 2. §-ának (6) bekezdése szerint a bizottság hozná, a 6. § (1) bekezdés e) pontjában meghatározott valamely körülmény fennállása az érintett kollégiumi vagy bizottsági tag NKA tv. 2/A. § (5) bekezdésében meghatározott összeférhetetlenségét alapozza meg.

(5) Az (1) bekezdés e) pontja alkalmazásában nem minősül alapítványnak a külön törvény alapján létrehozott, a párt működését segítő tudományos, ismeretterjesztő, kutatási, oktatási tevékenységet végző alapítvány.

(6) Az (1) bekezdés alkalmazásában nem minősül tisztségviselőnek a vagyonkezelő alapítvány és a közfeladatot ellátó közérdekű vagyonkezelő alapítvány vagyonellenőre.

**2007. évi CLXXXI. törvény a közpénzekből nyújtott támogatások átláthatóságáról**

8. § (1) Ha a pályázó

a) a pályázati eljárásban döntés-előkészítőként közreműködő vagy döntést hozó szervnél munkavégzésre irányuló jogviszonyban áll,

b) nem kizárt közjogi tisztségviselő,

c) az a)–b) pont alá tartozó személy közeli hozzátartozója,

d) az a)–c) pontban megjelölt személy tulajdonában álló gazdasági társaság,

e) olyan gazdasági társaság, alapítvány, egyesület, egyházi jogi személy vagy szakszervezet, amelyben az a)–c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője vagy az egyesület ügyintéző vagy képviseleti szervének tagja, köteles kezdeményezni e körülménynek a honlapon történő közzétételét a pályázat benyújtásával egyidejűleg. (2) Ha az érintettséget megalapozó körülmény a pályázat benyújtása után, de a támogatási döntés előtt következik be, a pályázó köteles 8 munkanapon belül kezdeményezni e körülménynek a honlapon történő közzétételét.

(3) Ha a pályázó a közzétételt határidőben nem kezdeményezte, támogatásban nem részesülhet.

**Adatkezelési tájékoztató**

Jelen adatkezelési tájékoztató a Budapest I. kerület Budavári Önkormányzat (a továbbiakban: Önkormányzat) mint Adatkezelő által kiírt, „az I. kerület illetékességi területén működő szálláshelyek és vendéglátóhelyek részére *„Kutyabarát hely” – tanúsító védjegy* megszerzésének támogatása” tárgyú pályázattal összefüggő személyes adatok kezelésére vonatkozik.

**1. Az adatkezelő megnevezése és elérhetőségei**

Adatkezelő: Budapest I. kerület Budavári Önkormányzat

Székhely: 1014 Budapest, Kapisztrán tér 1.

Postacím: 1276 Budapest, Pf. 1198

E-mail: [hivatal@budavar.hu](mailto:hivatal@budavar.hu)

Telefon: +36 (1) 458-3000

Adatkezelő: Budapest Főváros I. kerület Budavári Polgármesteri Hivatal (a továbbiakban: Hivatal)

Székhely: 1014 Budapest, Kapisztrán tér 1.

Postacím: 1276 Budapest, Pf. 1198

E-mail: [hivatal@budavar.hu](mailto:hivatal@budavar.hu)

Telefon: +36 (1) 458-3000

**3. Az adatvédelmi tisztségviselő elérhetőségei**

cím: 1014 Budapest, Kapisztrán tér 1.,

e-mail címe: [adatvedelem@budavar.hu](mailto:adatvedelem@budavar.hu);

telefonszám: +36 (1) 458-3056

**4. Az adatkezelés célja:**

A személyes adatok kezelése „az I. kerület illetékességi területén működő szálláshelyek és vendéglátóhelyek részére *„Kutyabarát hely” – tanúsító védjegy* megszerzésének támogatása” tárgyú pályázat keretében a pályázatok értékeléséhez, a pályázóval történő kapcsolattartáshoz, valamint a pályázaton támogatásban részesülőkkel kötendő szerződés megkötése érdekében szükséges.

**5. A kezelt adatok köre és az adatkezelés időtartama:**

* Adatkezelő az alábbi személyes adatokat kezeli: név; születési név; születés hely, idő; anyja neve; családi állapot; adószám; bankszámlaszám, lakóhely (bejelentett); tartózkodási hely (bejelentett), lakóhely létesítésének ideje, tartózkodási hely létesítésének ideje, elérhetőségek, telefon, e-mail,
* Adatkezelő a megjelölt adatokat az alábbi időpontig kezeli: a személyes adatokat az önkormányzati hivatalok egységes irattári tervének kiadásáról szóló 78/2012. (XII.28.) BM rendelet és belső szabályzatok szerinti időtartamig, a számviteli bizonylatokat nyolc évig őrzi meg.

**6. Az adatkezelés jogalapja**

Az adatkezelés az (EU) 2016/679 európai parlamenti és tanácsi rendelet[[4]](#footnote-4) (a továbbiakban: Általános Adatvédelmi Rendelet) 6. cikk (1) bekezdés a) pontján alapul.

**7. Az érintett adatkezeléssel kapcsolatos jogai**

**7.1.Hozzáférés joga**

Az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz hozzáférést kapjon.

Az Adatkezelő az adatkezelés tárgyát képező személyes adatok másolatát az Érintett rendelkezésére bocsátja. Az Érintett által kért további másolatokért az Adatkezelő az adminisztratív költségeken alapuló, észszerű mértékű díjat számíthat fel. Ha az Érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az Érintett másként kéri.

**7.2. Helyesbítéshez való jog**

Az Érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat.

**7.3. Törléshez való jog**

Az Érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, az Adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, az alábbi indokok valamelyike fennáll:

a) a személyes adatokra már nincs szükség abból a célból, amelyből azokat gyűjtötték vagy más módon kezelték;

b) az érintett visszavonja a GDPR 6. cikk (1) bekezdésének a) pontja vagy a 9. cikk (2) bekezdésének a) pontja értelmében az adatkezelés alapját képező hozzájárulását, és az adatkezelésnek nincs más jogalapja;

c) az Érintett az Általános Adatvédelmi Rendelet 21. cikk (1) bekezdése alapján tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy az Érintett az Általános Adatvédelmi Rendelet 21. cikk (2) bekezdése alapján tiltakozik az adatkezelés ellen;

d) a személyes adatokat jogellenesen kezelték;

e) a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;

f) a személyes adatok gyűjtésére az Általános Adatvédelmi Rendelet 8. cikk (1) bekezdésében említett, információs társadalommal összefüggő szolgáltatások kínálásával kapcsolatosan került sor (gyermek hozzájárulására vonatkozó feltételek).

**7.4. Adatkezelés korlátozásához való jog**

Az Érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

a) az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;

b) az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;

c) az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy d) az érintett az Általános Adatvédelmi Rendelet 21. cikk (1) bekezdése szerint tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.

Ha az adatkezelés korlátozás alá esik, az ilyen személyes adatokat a tárolás kivételével csak az Érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

**8. Az érintetti joggyakorlás általános szabályai**

Az Adatkezelő indokolatlan késedelem nélkül, de legfeljebb a kérelem beérkezésétől számított egy hónapon belül tájékoztatja az Érintettet kérelme nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az Érintettet. Ha az Érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az Érintett azt másként kéri.

Az Adatkezelő az Érintett részére a tájékoztatást és intézkedést díjmentesen biztosítja. Ha az Érintett kérelme egyértelműen megalapozatlan vagy – különösen ismétlődő jellege miatt – túlzó, az Adatkezelő, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre:

a) észszerű összegű díjat számíthat fel, vagy

b) megtagadhatja a kérelem alapján történő intézkedést.

A kérelem egyértelműen megalapozatlan vagy túlzó jellegének bizonyítása az Adatkezelőt terheli.

Ha az Adatkezelőnek megalapozott kétségei vannak a kérelmet benyújtó természetes személy kilétével kapcsolatban, további, az Érintett személyazonosságának megerősítéséhez szükséges információk nyújtását kérheti.

**9. Jogérvényesítési lehetőségek**

Az Érintett a személyes adatai kezelésével kapcsolatban bármikor fordulhat az Adatkezelő adatvédelmi tisztségviselőjéhez (cím: 1014 Budapest, Kapisztrán tér 1.; email: [adatvedelem@budavar.hu](mailto:adatvedelem@budavar.hu))

Ha az érintett úgy ítéli meg, hogy az Adatkezelő a személyes adatainak kezelése során megsértette a hatályos adatvédelmi követelményeket, akkor - panaszt nyújthat be a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11., postacím: 1363 Budapest, Pf. 9. Telefon: +36 (1) 391-1400; Fax: +36 (1) 391-1410, E-mail: [ugyfelszolgalat@naih.hu](mailto:ugyfelszolgalat@naih.hu), honlap: [www.naih.hu](http://www.naih.hu/)), vagy - lehetősége van adatainak védelme érdekében bírósághoz fordulni, amely az ügyben soron kívül jár el. Azt, hogy az adatkezelés a jogszabályban foglaltaknak megfelel, az Adatkezelő köteles bizonyítani. A per elbírálása a törvényszék, a fővárosban a Fővárosi Törvényszék hatáskörébe tartozik. A per az Érintett lakóhelye vagy tartózkodási helye szerinti törvényszék előtt is megindítható. A lakóhelye vagy tartózkodási helye szerinti törvényszéket megkeresheti a <http://birosag.hu/ugyfelkapcsolati-portal/birosag-kereso> oldalon.

Az Adatkezelő az Érintett adatainak jogellenes kezelésével, vagy az adatbiztonság követelményeinek megszegésével másnak okozott kárt köteles megtéríteni. Az Adatkezelő mentesül a felelősség alól, ha bizonyítja, hogy a kárt az adatkezelés körén kívül eső elháríthatatlan ok idézte elő. Nem kell megtéríteni a kárt annyiban, amennyiben az a károsult szándékos vagy súlyosan gondatlan magatartásából származott.

2. melléklet

**PÁLYÁZATI ADATLAP**

**az I. kerület illetékességi területén működő szálláshelyek és vendéglátóhelyek részére *„Kutyabarát hely” – tanúsító védjegy* megszerzésének támogatására.**

**1. Pályázó adatai**

|  |  |
| --- | --- |
| **Neve (Cégnév)** |  |
| Székhelye |  |
| Telephely (Felhasználás helye) |  |
| Telefonszáma |  |
| E-mail címe |  |
| Cégjegyzék száma |  |
| Adószáma |  |
| Számla e-mail címe |  |
| Számlavezető bank neve |  |
| Bankszámlaszáma |  |
| **A pályázó cég felelős vezetőjének neve** |  |
| Címe |  |
| Telefonszáma |  |
| E-mail címe |  |
| **A pályázati programért felelős személy neve** |  |
| Címe |  |
| Telefonszáma |  |
| E-mail címe |  |
| A ”Kutyabarát hely” védjegy kihelyezésének tervezett (fizikai) helye (látványterv is csatolhat) |  |
| Vendéglátóhely OKNYIR száma[[5]](#footnote-5) |  |
| Szálláshely jegyző által vezetett nyilvántartásai száma[[6]](#footnote-6) |  |
| Szálláshely kategóriája (panzió és szálloda) |  |
| Vendéglátóhely kategóriája (étterem, büfé,  cukrászda és alkoholmentes italokra specializálódott vendéglátóhely (kávézó)) |  |

**A megvalósítással kapcsolatos pénzügyi adatok**:

|  |  |
| --- | --- |
| **A megvalósítás teljes költségigénye** (ÁFA összegével együtt) |  |
| Ezen belül a visszaigényelhető általános forgalmi adó összege |  |
| **A megvalósításhoz az önrész mértéke összesen** |  |
| **Az igényelt támogatás összege** |  |

**Mellékletek**

* Nyilatkozat I.
* Nyilatkozat II.
* ÁFA nyilatkozat
* Adatkezelési nyilatkozat
* Átláthatósági nyilatkozat

3**.** melléklet

**NYILATKOZAT I.**

**Alulírott pályázó (pénzügyi lebonyolító)**

1. kijelentem, hogy a pályázatban foglalt adatok, információk és dokumentumok teljes körűek, valódiak és hitelesek;
2. kijelentem, hogy a pályázatban vállalt saját forrástténylegesen biztosítani fogom és azt a pályázati cél megvalósítására fordítom;
3. kijelentem, hogy adók módjára behajtható köztartozásom – ideértve az egészségbiztosítási és nyugdíjbiztosítási járulékot is – nincs;[[7]](#footnote-7)
4. kijelentem, hogy csőd, felszámolási, illetve végelszámolási eljárás alatt nem állok, s vállalom, hogy haladéktalanul bejelentem, amennyiben a pályázat elbírálásáig, illetve a program lezárásáig ilyen eljárás indul;
5. nyilatkozom arról, hogy a szervezet ÁFA-visszaigénylésre

* **jogosult** (ezért a számlák nettó összegét számolom el az önkormányzati támogatással szemben),
* **nem jogosult**.

(A megfelelő válasz aláhúzandó!)

1. tudomásul veszem, hogy az államháztartásról szóló 2011. évi CXCV. törvény 48/B. §-ában foglaltak a kizáró oknak minősülnek

Kelt:

P.H. P.H.

amennyiben van pénzügyi lebonyolító, a szervezet cégszerű aláírása

pályázó (szervezet) cégszerű aláírása

4. melléklet

**NYILATKOZAT II.**

**I. A pályázó adatai**

|  |  |
| --- | --- |
| **Cég neve** |  |
| Székhelye |  |
| Cégjegyzékszáma |  |
| Adószáma |  |
| **Képviselőjének neve** |  |

**II. De minimis nyilatkozat**

Nyilatkozom, hogy az adott pénzügyi évben, valamint az azt megelőző 2 pénzügyi évben de minimis támogatásban (beleértve az Önkormányzattól kapott támogatásokat is) az alábbiak szerint részesültem, valamint az alábbi, még el nem bírált kérelmeket nyújtottam be:

|  |  |  |  |
| --- | --- | --- | --- |
| Támogató szerv megnevezése | Támogatás nyújtás időpontja  (a támogatást megítélő okirat dátuma szerint) | Támogatás összege  (Ft) | A támogatás támogatástartalma  (Ft)=(euró) |
|  |  |  |  |
|  |  |  |  |
|  |  |  |  |
|  |  |  |  |

Tudomásul veszem, hogy amennyiben az általam jelenleg kérelmezett támogatással együtt de minimis jogcímen megítélt támogatások támogatástartalma meghaladná a 200 000 eurónak megfelelő forint-összeget, illetve vállalkozásom jellege szerint a tilalmazott ágazatokba tartozik, úgy ezen kérelem alapján támogatásban nem részesülhetek.

Kelt:

................………………………………………...

Nyilatkozattételre jogosult aláírása

**ÖSSZEFÉRHETETLENSÉGI ÉS ÉRINTETTSÉGI NYILATKOZAT**

**az államháztartásról szóló 2011. évi CXCV. törvény, valamint**

**a közpénzekből nyújtott támogatások átláthatóságáról szóló 2007. évi CLXXXI. törvénynek**

**való megfelelésről**

*(pályázó hivatalos képviselőjének részére)*

1. **A pályázó/kérelmező adatai**
2. **A pályázó/kérelmező adatai**

* neve: ……………………………………………………………………………………………………………………………………….
* székhelye: ………………………………………………………………………………………………………………………………
* képviselőjének neve: ……………………………………………………………………………………………………………..
* nyilvántartásba vételi okiratának száma: ……………………………………………………………………………..
* nyilvántartásba vevő szerv megnevezése: …………………………………………………………………………..
* nyilvántartási száma: …………………………………………………………………………………………………………….

1. **A pályázat/kérelem adatai**

* a pályázat megnevezése (csak pályázat esetén töltendő ki): „Kutyabarát hely” pályázat
* pályázott/kérelmezett összeg: ……………………………………………………………………………………………….

1. **Összeférhetetlenségi és érintettségi nyilatkozatok**
2. **Összeférhetetlenség**

Jelen nyilatkozat I. pontjában megnevezett pályázó hivatalos ***képviselőjeként*** büntetőjogi felelősségem tudatában kijelentem, hogy a jelen nyilatkozat II. pontjában jelölt pályázatom/egyedi támogatási kérelmem vonatkozásában a 2007. évi CLXXXI. törvény 6. §-ában foglalt összeférhetetlenség (ld. Kivonat)

* fennáll
* nem áll fenn.

(A megfelelő részt kérjük aláhúzni.)

Amennyiben összeférhetetlenség áll fenn, az összeférhetetlenség alapjául szolgáló körülmény:

………………………………………………………………………………………………………………………………………………………………………

A fennálló összeférhetetlenség megszüntetése érdekében a következő intézkedésekre került sor:

……………………………………………………………………………………………………............................................................................

Budapest, 202. …………………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cégszerű aláírás

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

szervezet vezetőjének neve, titulusa

1. **Érintettség**

Jelen nyilatkozat I pontjában megnevezett pályázó hivatalos ***képviselőjeként*** büntetőjogi felelősségem tudatában kijelentem, hogy a jelen nyilatkozat II. pontjában jelölt pályázatom/egyedi támogatási kérelmem vonatkozásában a 2007. évi CLXXXI. törvény 8. §-ában foglalt érintettség (ld. Kivonat)

* fennáll
* nem áll fenn.

(A megfelelő részt kérjük aláhúzni.)

Amennyiben érintettség áll fenn, az érintettség alapjául szolgáló körülmény:

……………………………………………………………………………………………………..........................................................................................................................................................................................................................................................................

A fennálló érintettséggel kapcsolatban a 2007. évi CLXXXI. törvényben foglalt előírásoknak eleget tettem.

Budapest, 2025. …………………………..

\_\_\_\_\_\_\_\_\_\_\_\_\_\_\_\_\_\_\_\_\_\_\_

cégszerű aláírás

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

szervezet vezetőjének neve, titulusa

**ÖSSZEFÉRHETETLENSÉGI ÉS ÉRINTETTSÉGI NYILATKOZAT**

**az államháztartásról szóló 2011. évi CXCV. törvény, valamint**

**a közpénzekből nyújtott támogatások átláthatóságáról szóló 2007. évi CLXXXI. törvénynek**

**való megfelelésről**

*(a 2007. évi CLXXXI. törvény 6. §-ában foglalt egyéb tisztségek részére)*

**I. A pályázó/kérelmező adatai**

a) (kitöltendő, ha a pályázó kérelmező gazdasági társaság):

- cégneve: …………………………………………………………………………………...

- székhelye: …………………………………………………………………………………

- cégjegyzékszáma: …………………………………………………………………

- adószáma: ………………………………………………………………………………..

- képviselőjének neve: ………………………………………………………………

b) (kitöltendő, ha a pályázó/kérelmező gazdasági társaságnak nem minősülő egyéb szervezet):

- neve: ………………………………………………………………………………………

- székhelye: ……………………………………………………………………………..

- képviselőjének neve: …………………………………………………………

- nyilvántartásba vételi okiratának száma: okiratszáma: ………………………………………

- nyilvántartásba vevő szerv megnevezése: …………………………………………………..

**II. A pályázat/kérelem adatai**

- a pályázat megnevezése (csak pályázat esetén töltendő ki): …………………………………

…………………………………………………………………………………………………………………………………………………………….

- a támogatandó cél: ………………………………………………………………………….

- pályázott/kérelmezett összeg: ……………………………………………………

**III. Összeférhetetlenségi és érintettségi nyilatkozatok**

a) Összeférhetetlenség

Alulírott ……………………………….. jelen nyilatkozat I. pontjában megnevezett pályázó …………………….………***-ként (pályázónál betöltött tisztség)[[8]](#footnote-8)*** büntetőjogifelelősségem tudatában kijelentem, hogy a jelen nyilatkozat II. pontjában jelölt pályázat/egyedi támogatási kérelem vonatkozásában a 2007. évi CLXXXI. törvény 6. §-ában foglalt összeférhetetlenség (ld. Kivonat)

- fennáll

- nem áll fenn.

(A megfelelő részt kérjük aláhúzni.)

Amennyiben összeférhetetlenség áll fenn, az összeférhetetlenség alapjául szolgáló körülmény:

…………………………………………………………………………………………………………………………………………………………………………………………….

A fennálló összeférhetetlenség megszüntetése érdekében a következő intézkedésekre került sor:

…………………………………………………………………………………………………….......................................................................................................................................................................................................................................................................................

Budapest, 202…………………………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

név, titulus

b) Érintettség

Alulírott ……………………………….. jelen nyilatkozat I pontjában megnevezett pályázó ***………………………….…-ként (pályázónál betöltött tisztség)[[9]](#footnote-9)*** büntetőjogi felelősségem tudatában kijelentem, hogy a jelen nyilatkozat II. pontjában jelölt pályázat/egyedi támogatási kérelem vonatkozásában a 2007. évi CLXXXI. törvény 8. §-ában foglalt érintettség (ld. Kivonat)

- fennáll

- nem áll fenn.

(A megfelelő részt kérjük aláhúzni.)

Amennyiben érintettség áll fenn, az érintettség alapjául szolgáló körülmény:

……………………………………………………………………………………………………..........................................................................................................................................................................................................................................................................

..............................................................................................................................................................................................

A fennálló érintettséggel kapcsolatban a 2007. évi CLXXXI. törvényben foglalt előírásoknak eleget tettem.

Budapest, 202…………………………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aláírás

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

név, titulus

**Kivonat a közpénzekből nyújtott támogatások átláthatóságáról szóló**

**2007. évi CLXXXI. törvényből**

6. § (1) Nem indulhat pályázóként, és nem részesülhet támogatásban

a) aki a pályázati eljárásban döntés-előkészítőként közreműködő vagy döntéshozó,

b) a kizárt közjogi tisztségviselő,

c) az a)–b) pont alá tartozó személy közeli hozzátartozója,

d) az a)–c) pontban megjelölt személy tulajdonában álló gazdasági társaság,

e) olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)–c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja, f) az az egyesület vagy szakszervezet, illetve ezek önálló jogi személyiséggel rendelkező azon szervezeti egysége, valamint az egyházi jogi személy

fa) amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),

fb) amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson, g) akinek a részvételből való kizártságának tényét a 13. § alapján a honlapon közzétették.

8. § (1) Ha a pályázó

a) a pályázati eljárásban döntés-előkészítőként közreműködő vagy döntést hozó szervnél munkavégzésre irányuló jogviszonyban áll,

b) nem kizárt közjogi tisztségviselő,

c) az a)–b) pont alá tartozó személy közeli hozzátartozója, d) az a)–c) pontban megjelölt személy tulajdonában álló gazdasági társaság,

e) olyan gazdasági társaság, alapítvány, egyesület, egyházi jogi személy vagy szakszervezet, amelyben az a)–c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője vagy az egyesület ügyintéző vagy képviseleti szervének tagja, köteles kezdeményezni e körülménynek a honlapon történő közzétételét a pályázat benyújtásával egyidejűleg.

(2) Ha az érintettséget megalapozó körülmény a pályázat benyújtása után, de a támogatási döntés előtt következik be, a pályázó köteles 8 munkanapon belül kezdeményezni e körülménynek a honlapon történő közzétételét.

(3) Ha a pályázó a közzétételt határidőben nem kezdeményezte, támogatásban nem részesülhet.

14. § A pályázó a pályázati anyaghoz csatolva írásban nyilatkozik arról, hogy nem esik a 6. §-ban foglalt korlátozás alá. A nyilatkozat csatolása nélkül a pályázat érvénytelen. A nyilatkozatnak tartalmaznia kell az alábbiakat:

a) a természetes személy pályázó neve, lakcíme, születési ideje és helye,

b) a pályázó gazdasági társaság, cégneve, székhelye, cégjegyzékszáma, adószáma, képviselőjének neve,

c) a pályázó egyéb szervezet neve, székhelye, képviselőjének neve, nyilvántartásba vételi okiratának száma, a nyilvántartásba vevő szerv megnevezése,

d) az e törvény szerinti érintettség, összeférhetetlenség ténye vagy ezek hiánya,

e) az érintettség, összeférhetetlenség alapjául szolgáló körülmények leírása,

f) nyilatkozat arról, hogy a pályázó e törvény rendelkezéseinek eleget tett érintettségével kapcsolatban, illetve összeférhetetlensége megszüntetése érdekében.

2. § (1) E törvény alkalmazásában

d) kizárt közjogi tisztségviselő: a Kormány tagja, a miniszterelnök politikai igazgatója, a miniszterelnök nemzetbiztonsági főtanácsadója, a kormánybiztos, a miniszterelnöki biztos, a miniszteri biztos, az államtitkár, a közigazgatási államtitkár, a helyettes államtitkár, a vármegyei közgyűlés elnöke, a fővárosi közgyűlés esetében a főpolgármester, a területfejlesztésről és a területrendezésről szóló törvény által meghatározott regionális fejlesztési ügynökség vezető tisztségviselői, felügyelő bizottsága tagjai, illetve az Ágazati Operatív Programok Közreműködő szervezetei vezető tisztségviselői és ellenőrző szervének tagjai;

e) nem kizárt közjogi tisztségviselő: a köztársasági elnök, az Országgyűlés által választott vagy a köztársasági elnök által kinevezett tisztségviselő, az országgyűlési és az európai parlamenti képviselő, a nemzetiségi szószóló, a polgármester, az alpolgármester, a főpolgármester, a főpolgármester-helyettes, a helyi önkormányzati képviselő, a helyi önkormányzat képviselő-testülete bizottságának tagja, a központi államigazgatási szerv – a d) pont alá nem tartozó – vezetője és helyettesei;

(4) E törvény alkalmazásában valamely személy tulajdonában álló gazdasági társaságnak minősül

a) a legalább 5%-os tulajdonában álló nyilvánosan működő részvénytársaság,

b) a bármilyen arányban tulajdonában álló gazdasági társaság (ide nem értve a nyilvánosan működő részvénytársaságot),

c) a tulajdonában álló b) pont szerinti társaság

ca) legalább 5%-os tulajdonában álló nyilvánosan működő részvénytársaság,

cb) bármilyen arányú tulajdonában álló gazdasági társaság (ide nem értve a nyilvánosan működő részvénytársaságot).

5. melléklet

**ÁFA NYILATKOZAT**

Alulírott …………………………………………………………………………………………………., (név) a(z) ……………………………………………………………………………………………………………………………………………………. (szervezet) (adószám: ……………………………………………………………….) képviselőjeként

1. Nyilatkozom, hogy szervezetünk

**ÁFA körbe tartozik/Nem tartozik ÁFA körbe\***

**az**

**ÁFÁ-t visszaigényelheti/Nem igényelheti vissza\***

**\****mindkét esetben a megfelelő aláhúzandó*

1. Büntetőjogi felelősségem tudatában nyilatkozom, hogy szervezetünknek lejárt esedékességű köztartozása nincsen.

Jelen nyilatkozatot a Budapest I. kerület Budavári Önkormányzattal kötött támogatási szerződéshez teszem, más célra nem használható fel.

A nyilatkozat az ügyirat melléklete.

Kelt:

……………………………………………

aláírásra jogosult /képviselő

6. melléklet

**ADATKEZELÉSI NYILATKOZAT**

Alulírott …………………………………………………………………………….. (név) mint a ……………………………………………………………………………….. elnevezésű szervezetként pályázatot benyújtó Pályázó „**az I. kerület illetékességi területén működő szálláshelyek és vendéglátóhelyek részére *„Kutyabarát hely” – tanúsító védjegy* megszerzésének támogatása”** megnevezésű 2025. évi pályázat során benyújtott személyes adatainak kezeléséhez az információs önrendelkezési jogról és az információszabadságról szóló 2011. évi CXII. törvény 5. § (1) bekezdése, valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK Irányelv hatályon kívül helyezéséről szóló Európai Parlament és a Tanács (EU) 2016/679. rendelet 6. cikk (1) bekezdés a) pontjának előírásait és az Adatkezelési Tájékoztatóban foglaltakat figyelembe véve

**nyilatkozom,**

hogy a pályázattal összefüggésben az Önkormányzat rendelkezésére bocsátott személyes adataim kezeléséhez hozzájárulásomat adom.

A hozzájárulás megadása előtt tudomásul veszem, hogy hozzájárulásomat bármikor visszavonhatom, a hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Kijelentem, hogy a kezelt személyes adataim körét, az adatkezelés feltételeit, továbbá a jogorvoslati lehetőségeimet részletesen tárgyaló Adatvédelmi Tájékoztató tartalmát a jelen nyilatkozat megtételét megelőzően megismertem.

|  |  |  |  |  |
| --- | --- | --- | --- | --- |
|  |  |  | |  |
| Kelt: ....................................., 2025. ....... hó .... nap | | | .........................................................................................  pályázó / pályázó képviselője | |

7. melléklet

**ÁTLÁTHATÓSÁGI NYILATKOZAT**

Az államháztartásról szóló 2011. évi CXCV. törvény végrehajtásáról szóló 368/2011. (XII. 31.) Korm. rendelet 50. § (1) bekezdés (1a) pontja, valamint a nemzeti vagyonról szóló 2011. évi CXCVI. törvény 3. §-a szerinti megfelelésről

Alulírott …………………………………………………………………………………………………... büntetőjogi felelősségem tudatában – az államháztartásról szóló 2011. évi CXCV. törvény végrehajtásáról szóló 368/2011. (XII. 31.) Korm. rendelet 50. § (1) bekezdés (1a) pontja szerint – kijelentem, hogy az általam képviselt …………………………………………………………………... szervezet a nemzeti vagyonról szóló 2011. évi CXCVI. törvény **3. § (1) bekezdés 1. pontban leírtak szerinti átlátható szervezetnek minősül.**

Tudomásul veszem, hogy a kötelezettségvállaló ezen feltétel ellenőrzése céljából, a szerződésből eredő követelések elévüléséig az Áht. 41. § (6) bekezdésében foglaltak szerint jogosult a jogi személy, jogi személyiséggel nem rendelkező szervezet átláthatóságával összefüggő, az 55. §-ban meghatározott adatokat kezelni, azzal, hogy ahol az 55. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni.

Büntetőjogi felelősségem tudatában kijelentem, hogy az általam közölt adatok a valóságnak megfelelnek, és az általam képviselt szervezet jogállásában esetlegesen bekövetkező változásról haladéktalanul értesítem.

Kijelentem, hogy az általam képviselt szervezet alapító (létesítő) okirata, illetve külön jogszabály szerinti nyilvántartásba vételt igazoló okirata alapján jogosult vagyok a szervezet képviseletére (és cégjegyzésére).

|  |  |  |  |  |
| --- | --- | --- | --- | --- |
|  |  |  | |  |
| Kelt: ....................................., 2025. ....... hó .... nap | | | .........................................................................................  pályázó / pályázó képviselője | |

1. https://www.govcenter.hu/szallashely/Public/SzallashelyList.aspx?onk\_id=544#content\_top [↑](#footnote-ref-1)
2. https://oknyir.kh.gov.hu/Kereses/Uzlet [↑](#footnote-ref-2)
3. A 239/2009. (X. 20.) Korm. rendelet 2. § 7. és 14. pontja értelmében:

   * *panzió:* az a kizárólag szálláshely-szolgáltatás folytatása céljából létesített szálláshelytípus, amelyben a szálláshely szolgáltatása mellett a reggeli szolgáltatás kötelező, és ahol a hasznosított szobák száma legalább hat, de legfeljebb huszonöt, az ágyak száma legalább tizenegy,
   * *szálloda:* az a kizárólag szálláshely-szolgáltatás folytatása céljából létesített szálláshelytípus, amelyben a szálláshely és reggeli szolgáltatása mellett egyéb szolgáltatásokat is nyújtanak a szálláshely-szolgáltatás keretében, és ahol a hasznosított szobák száma legalább tizenegy,

   [↑](#footnote-ref-3)
4. Az Európai Parlament és a Tanács (EU) 2016/679 rendelete (2016. április 27) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet). [↑](#footnote-ref-4)
5. Lekérdezhető innen: https://oknyir.kh.gov.hu/Kereses/Uzlet [↑](#footnote-ref-5)
6. Lekérdezhető innen: https://www.govcenter.hu/szallashely/Public/SzallashelyList.aspx?onk\_id=544#content\_top [↑](#footnote-ref-6)
7. amennyiben a pályázó nem szerepel az állami adóhatóság által vezetett köztartozásmentes adatbázisban, az állami adóhatóság által kiállított 30 napnál nem régebbi igazolást arról, hogy a pályázónak köztartozása nem áll fenn. [↑](#footnote-ref-7)
8. 2007. évi CLXXXI. törvény 6. § (1) Nem indulhat pályázóként, és nem részesülhet támogatásban

   a) aki a pályázati eljárásban döntés-előkészítőként közreműködő vagy döntéshozó,

   b) a kizárt közjogi tisztségviselő,

   c) az a)–b) pont alá tartozó személy közeli hozzátartozója,

   d) az a)–c) pontban megjelölt személy tulajdonában álló gazdasági társaság,

   e) olyan gazdasági társaság, alapítvány, egyesület, egyházi jogi személy vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)–c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, az egyesület, az egyházi jogi személy vagy a szakszervezet ügyintéző vagy képviseleti szervének tagja,

   f) az az egyesület vagy szakszervezet, illetve ezek önálló jogi személyiséggel rendelkező azon szervezeti egysége, valamint az egyházi jogi személy

   fa) amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),

   fb) amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson,

   g) akinek a részvételből való kizártságának tényét a 13. § alapján a honlapon közzétették. [↑](#footnote-ref-8)
9. 2007. évi CLXXXI. törvény 8. § (1) Ha a pályázó

   a) a pályázati eljárásban döntés-előkészítőként közreműködő vagy döntést hozó szervnél munkavégzésre irányuló jogviszonyban áll,

   b) nem kizárt közjogi tisztségviselő,

   c) az a)–b) pont alá tartozó személy közeli hozzátartozója,

   d) az a)–c) pontban megjelölt személy tulajdonában álló gazdasági társaság,

   e) olyan gazdasági társaság, alapítvány, egyesület, egyházi jogi személy vagy szakszervezet, amelyben az a)–c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője vagy az egyesület ügyintéző vagy képviseleti szervének tagja,

   köteles kezdeményezni e körülménynek a honlapon történő közzétételét a pályázat benyújtásával egyidejűleg.

   (2) Ha az érintettséget megalapozó körülmény a pályázat benyújtása után, de a támogatási döntés előtt következik be, a pályázó köteles 8 munkanapon belül kezdeményezni e körülménynek a honlapon történő közzétételét.

   (3) Ha a pályázó a közzétételt határidőben nem kezdeményezte, támogatásban nem részesülhet. [↑](#footnote-ref-9)